Solanum cyanocarphium
Solanum cyanocarphium (binomen a Carolo Ludovico de Blume anno 1825 statutum) est planta florens generis Solani subgenerisque Leptostemoni. Herba fruticosa spinosa humilis, ad 1 m longa, ramis brevibus, foliis simplicibus profundius lobatis, fructibus globosis diametro inter 1 et 1.6 cm. In Vietnamia, Cambosia, Malaya, Sumatra, Iava, Borneo australi, Celebe, Philippinis australibus sponte gignitur.

Species in Prodromo regni vegetabilis Alphonsi de Candolle, anno 1852 divulgato, a Michaele Felice Dunal bis descripta est, in Iava sub nomine S. bullato-rugosum, at post Blume in eadem insula "in oryzetis siccis montium Seribu" sub nomine S. cyanocarphium, fructibus nondum observatis. Anno 1834 a Christiano Godofredo Nees ab Esenbeck descripta est, specimine a Penang reportato, sub nomine illegitimo S. sarmentosum.

Fructus edulis, sucus ad febrem medendam utilis est; elephantibus ad appetiti stimulationem sucus vel decoctio datur.

Notae

Bibliographia 
 Fontes antiquiores
 1825 : 
 1834 : 
 1852 : 
 1856 : Fred. Ant. Guilielmi Miquel. Flora Indiae Batavae = Flora van Nederlandsch Indië vol. 2 pars 2 (Lipsiae: apud Frid. Fleischer, 1856) 

 Eruditio recentior
 
 
 
 Le Hoang Pham, Michael Böhme, Ina Pinker, "Solanaceae Diversity in Vietnam: a preliminary taxonomic inventory for conservation and utilization" in Agriculture & Forestry vol. 62 (2016) pp. 45-55

Nexus externi 

Species plantarum
Fructus
Solanum subg. Leptostemonum
Taxa Blume
Taxa 1825
Pabulata Asiae austro-orientalis
Plantae medicinales